Este divendres l’Eliana dona a conéixer el guió guanyador del premi “La Traca”
04 de juny de 2019

El jurat de la tercera edició del Concurs Nacional de Guions de Llargmetratge de Comèdia EDAV-Vila de l’Eliana “LA TRACA” ha publicat els tres finalistes que competiran enguany pel premi a millor guió. Divendres dia 7 de juny, a les 19:00h en el Saló de Plens de l’ajuntament de l’Eliana, se sabrà quin n’és el guanyador.

Les obres que opten al premi són “1.134 KILÓMETROS”, de la guionista basca Ana Hormaetxea; “ENTONCES UNA SIRENA”, dels també bascos Javier Félix Echániz Petralanda, Juan Antonio Gil Bengoa, Samuel Martín Mateos y Andrés Luque Pérez; y “GOLFISTAS”, del valencià Héctor Beltrán Gimeno. Tots estos autors tenen una àmplia experiència tant en cine com en televisió.

A esta tercera edició de LA TRACA s’han presentat més de mig centenar d’obres procedents dels més diversos punts de la geografia espanyola. Els organitzadors del certamen, EDAV Escriptors de l’Audiovisual Valencià, han destacat l’augment de guions rebuts de la Comunitat Valenciana.

El jurat d’esta edició han sigut Manuel Cubedo, guionista, autor teatral, director d’escena, productor y realitzador; i Nacho Ruipérez  guionista i director que enguany ha estrenat el film “El desentierro” i és veí de l’Eliana.

El concurs, amb una dotació de 2.000 euros per al guió guanyador, està organitzat per EDAV en col·laboració amb l’Ajuntament de l’Eliana i l’Institut Valencià de Cultura.

L’alcalde Salva Torrent ha volgut posar en relleu que ací es premie la comèdia: “Ja és el tercer any que l’Eliana acull este premi i açò és un exemple de l’interés del nostre ajuntament per recolzar la creativitat i, en este cas, la creativitat amb la finalitat de fer riure, de fer comèdia, una de les més clares mostres d’intel·ligència que tenim les persones”.